﻿স্থানীয় প্রতিনিধি: আসন্ন রমজান মাস আর ঈদকে ঘিরে নারায়ণগঞ্জ জেলার রূপগঞ্জ টুপি পল্লীতে এখন ব্যস্ত সময় পার করছেন টুপির কারিগরেরা। রূপগঞ্জের নারীদের নিপুণ হাতের তৈরি করা টুপি দেশের গন্ডি পেরিয়ে এখন মধ্যপ্রাচ্যের বাজার মাত করেছে। এ ইউনিয়নের ১৬ গ্রামের প্রায় ৮০ ভাগ নারী ঘরে বসে মাসে আয় করছেন ৪ থেকে ৫ হাজার টাকা। টুপি তৈরীর বাড়তি আয়ে তাদের সংসারে ফিরে এসেছে স্বচ্ছলতা। সন্তানরা হয়েছে স্কুলমুখী। বেড়েছে পুরুষদের কর্মসংস্থান।